Държавен вестник, бр. 58, 2025 г., стр. 73

БРОЙ  58	
Д Ъ Р Ж А В Е Н  В Е С Т Н И К 	
СТР.  73   
1. да приеме в свое подчинение личния 
състав на караула (патрула);
2. да провери личния състав на караула 
(патрула) по постовата ведомост;
3. да провери изправността на оръжието 
и снаряжението;
4. да провери външния вид и състоянието 
на униформеното облекло;
5. да получи боеприпасите, да ги раздаде 
на личния състав срещу подпис в постовата 
ведомост и да провери правилно ли са на­
пълнени пълнителите.
Чл. 327. Началникът на караула долага 
за готовността на караула на командира на 
ротата (батареята) или определеното от коман­
дира на батальона (дивизиона, ескадрилата) 
длъжностно лице преди развода.
Чл. 328. Военнослужещите от военното 
формирование, назначени за наряд по караулна 
служба за охрана на военен транспорт, се пред­
ставят на оперативния дежурен (дежурния по 
военно формирование) от длъжностното лице, 
извършило подготовката и инструктажа им.
Чл. 329. Главният сержант (логистикът) на 
ротата (батареята) е длъжен:
1. тридесет минути преди развода да провери 
и инструктира наряда по вътрешната служба; 
времето за инструктажа може да бъде увели­
чено, като се отчита необходимото време за 
отиване до мястото за развод;
2. след провеждане на инструктажа да пре­
даде на дежурния по рота (батарея) сведението 
за разхода на личния състав и за количеството 
на съхраняваното оръжие на ротата в стаята 
за съхранение на оръжието;
3. след отстраняване на констатираните не­
редности да изпрати новия наряд на развод не 
по-късно от 15 минути преди започването му.
Раздел II
Развод на денонощния (дневния) наряд
Чл. 330. (1) Разводът на денонощния (днев­
ния) наряд представлява проверка на готов­
ността на военнослужещите за изпълнение 
на задълженията им като денонощен (дневен) 
наряд, провеждане на инструктаж и полу­
чаване на пълномощия за смяна на стария 
денонощен (дневен) наряд.
(2) Продължителността на развода е до 
тридесет минути.
(3) В рамките на регламентираното слу­
жебно време за личния състав и в зависимост 
от специфичните условия за всяко отделно 
формирование командирът (началникът) 
може да разпореди част от вътрешния наряд 
(дежурни и дневални по рота, парк, КПП 
и други вътрешни сгради и обекти) да из­
пълнява задълженията си през деня, а през 
нощта вътрешната служба и охраната да се 
извършва от оперативния дежурен (дежурния 
по военно формирование) чрез предварително 
изградени сигнално-охранителни системи, 
както и от караула (патрула) и/или от ох­
ранителите – съгласувано в договорите за 
охранителната дейност.
Чл. 331. (1) Мястото и времето (сутрин 
или след обяд) за провеждане на развода на 
денонощния (дневния) наряд се регламенти­
рат от командира (началника) на военното 
формирование.
(2) На военнослужещите от денонощния 
(дневния) наряд при необходимост се осигу­
рява транспорт в случаите, когато за отиване 
пеша до мястото за развод, както и от мяс­
тото за развод до караулното помещение, са 
необходими повече от 30 минути.
Чл. 332. (1) Разводът на денонощния (днев­
ния) наряд се извършва от оперативния 
дежурен (дежурния по военно формирование, 
район).
(2) Разводът на временните караули се 
извършва заедно с развода на денонощния 
(дневния) наряд или самостоятелно в случаите, 
когато те са назначени след развода.
Чл. 333. След пристигането на денонощ­
ния (дневния) наряд на мястото за развод 
военнослужещите от него са длъжни да се 
представят на новия помощник-дежурен по 
военно формирование със следния рапорт, 
например: „Господин (госпожо) лейтенант, 
дежурният и дневалните по 1 мр (по парк, по 
КПП) пристигнаха на развод в пълен състав. 
Дежурен по рота (по парк) – младши сержант 
Иванов (Иванова)“.
Чл. 334. (1) На мястото за развод денонощ­
ният (дневният) наряд се построява в следния 
ред (приложение № 24):
1. караул (патрул);
2. дежурен по парк;
3. дежурен по КПП;
4. дежурен по хранителен блок (когато е 
предвиден такъв);
5. дежурни по роти (батальони);
6. противопожарен наряд (когато е пред­
виден такъв).
(2) Помощник-дежурните по КПП, дневал­
ните и механик-водачите (водачът на дежурния 
влекач) се строяват зад своите дежурни.
(3) Помощник-дежурният по военно фор­
мирование застава на десния фланг на дено­
нощния (дневния) наряд.
(4) Интервалът между караула и наряда за 
вътрешна служба е две крачки.
(5) Оркестърът (ако има такъв) застава 
на десния фланг на три крачки от помощ­
ник-дежурния по военно формирование, като 
се подравнява по първата редица на дено­
нощния наряд.
(6) Транспортните средства на караулите 
(мотопатрулите) с водачите се разполагат в 
определено за тях място на левия фланг на 
караула (патрула).
(7) След построяването на денонощния 
(дневния) наряд, съгласно схема (приложение